cyanic-selkie/wikianc huggingface dataset:
Tsukumi
Tsukumin perinteisiä elinkeinoja Edo- ja Meiji-kausilta lähtien ovat olleet mikan-mandariinien viljely ja kalkkikiven louhinta. Kaupungin maisemaa hallitseekin suuri, noin kilometrin levyinen ja kymmenen kilometrin pituinen kalkkikivilouhos. Kaupunkia palvelee JR Kyūshūn Nippō-päälinja, jonka rakentamisen myötä Taishō-kaudella sinne perustettiin suuri sementtitehdas. Tsukumi sai kaupunkioikeudet vuonna 1951 kuntaliitoksen myötä.
Lambdakalkyyli
Historiaa
Alonzo Church kehitti lambdakalkyylin kollegoineen 1920 ja 30-luvulla.
Uusi maailmanjärjestys (salaliittoteoria)
Symbolit
Salaliittoteoreetikkojen mukaan uuden maailmanjärjestyksen käyttämiä symboleja ovat etenkin muinaisegyptiläiset pyramidit ja obeliskit, joita on pystytetty länsimaisiin kaupunkeihin joko vallan merkeiksi tai okkulttisiksi talismaaneiksi. Toinen egyptiläisperäinen uuden maailmanjärjestyksen symboli on ”kaikkinäkevä silmä”, joka löytyy muun muassa Yhdysvaltain yhden dollarin setelistä.
Udmurttien kirjallisuus
Stalinin aika
1930-luvun alussa Udmurtiaan perustettiin Venäjän proletaarikirjailijoiden yhdistyksen RAPP:in osasto ja vuonna 1934 Neuvostoliiton kirjailijaliiton paikallisjärjestö. Huomattava osa nuoresta udmurttisivistyneistöstä tuhottiin vuosien 1937–1938 vainoissa. Edellä mainituista kirjailijoista surmansa saivat Ivan Mihejev, Kuzebai Gerd, Mihail Timašov, Mihail Konovalov ja Grigori Medvedev. Kedra Mitrei menehtyi vankileirin jälkeisessä karkotuksessa. Lisäksi monet nuoret kirjailijat kaatuivat toisessa maailmansodassa.
Rod Hundley
Hundley kuoli 80-vuotiaana 27. maaliskuuta 2015 kotonaan Arizonan Phoenixissä. Hän sairasti viimeiset elinvuotensa Alzheimerin tautia.
Projektiivinen geometria
Historia
Aivan 1800-luvun lopulla projektiivisen geometrian yksityis­kohtainen tutkimus alkoi jo hiipua, mutta alan kirjallisuus oli jo hyvin laaja. Varsinkin Schubert suoritti vielä merkittävää tutkimusta enumeratiivisen geometrian alalla, jonka nykyisin katsotaan ennakoineen Chernin luokkien teoriaa ja algebralliseen topologiaan kuuluvaa Grasmannin monistojen teoriaa.
Paul Dirac tutki projektiivista geometriaa ja käytti sitä kehittämiensä kvantti­mekaanisten käsitteiden pohjana, joskin hän julkaisi tuloksensa aina algebrallisessa muodossa.
Tarkempi kuvaus
Idealisoituja suuntia sanotaan äärettömyydessä oleviksi pisteiksi, kun taas eri tasoja vastaavia horisontteja sanotaan äärettömyydessä oleviksi suoriksi. Kaikki tällaiset suorat taas sijaitsevat äärettömyydessä olevalla tasolla. Äärettömyys on kuitenkin metrinen käsite, joten puhtaasti projek­tiivinen geo­metria ei sulje pois mitään pisteitä – äärettömyydessä olevia käsitellään samalla tavoin kuin muitakin pisteitä.
Termillä "projektiivinen geometria" tarkoitetaan toisinaan alan perustana olevaa yleistä abstraktia geometriaa, toisinaan tiettyä, erityistä huomiota osakseen saavaa geometriaa, esimerkiksi taso­geometriaa, jota tutkitaan homogeenisten koordinaattien avulla ja johon euklidinen geometria voidaan upottaa, minkä vuoksi projek­tiivista tasoa kutsutaankin myös laajennetuksi euklidiseksi tasoksi.
Dualiteetti
Täsmällisemmin sanottuna jokaisella projektiivisen tasogeometrian käsitteellä ja teoreemalla on duaalinen vastineensa eli toinen käsite tai teoreema siten, että jos jokainen teoreemassa tai määritelmässä esiintyvä tällainen käsite korvataan duaalisella vastineellaan, saadaan toinen teoreema tai toisen käsitteen määritelmä. Toistensa duaalisia vastineita eli lyhemmin duaaleja ovat seuraavat perustavat käsitteet:
Whiteheadin aksioomat
Näihin voidaan lisätä muita aksioomia, jotka rajoittavat koordinaattirenkaan ulottuvuutta. Esimerkiksi Coxeterin teoksessa Projektiivinen geometria viitataan Veblenin teokseen, jossa esiintyvät nämä kolme aksioomaa, mutta niihin lisätään vielä viisi aksioomaa, jotka kiinnittävät avaruuden kolmiulotteiseksi ja määrittävät koordinaatti­renkaan kommutatiiviseksi kunnaksi, joka karakteristika ei ole 2.
Antti Ore
Ura
Ore edusti kausina 2006–2007 ja 2007–2008 KooKoota ja kaudella 2008–2009 Jokipoikia. Pelatessaan Jokipojissa hän oli voittamassa Mestiksen hopeaa. Kaudella 2008–2009 hänen torjuntaprosenttinsa oli Mestiksen runkosarjan seitsemänneksi paras, 91,88, ja pudotuspeleissä 2009 sarjan neljänneksi paras, 93,69. Kauden päätteeksi hänet valittiin sarjan parhaaksi maalivahdiksi. Kaudella 2007–2008 Oren torjuntaprosentti oli Mestiksen runkosarjan toiseksi paras, 92,80.
Paramount Global
Yhtiön toiminta käynnistyi 4. joulukuuta 2019, jolloin CBS Corporation ja Viacom fuusioituivat. Yhtiöllä on toimintaa elokuva-, televisio-, kirjakustannus- ja internetjulkaisualoilla.
Yarkandinjänis
Yarkandinjänis (Lepus yarkandensis) on Kiinassa elävä jänislaji. Se elää vain Tarimin valuma-alueella, Sinkiangissa, lähinnä Taklimakanin autiomaata ympäröivillä vuorilla. Sitä tavataan joenvarsimetsiköissä ja niityillä, mutta se välttelee viljelyspeltoja.
Valkoturska
Valkoturska (Merlangius merlangus) on Euroopan rannikkovesissä elävä turskakala.
KHL:n tähdistöottelu 2009
Avauskentälliset
Jašinin joukkue
Lyyraturska
Lyyraturska (Pollachius pollachius) on Luoteis-Euroopan vesien turskakala.
Hovioikeudenpuistikko
Merkittäviä rakennuksia
Hovioikeudenpuistikon varrella toimivat muun muassa Vaasan pääposti, kauppakeskus HS Center, Sokos Hotel Royal ja Vaasan Omenahotelli.
Taideteoksia
Hovioikeudenpuistikon varrella on monia julkisia veistoksia ja korkokuvia, keskeisimpänä torinlaidan Suomen Vapaudenpatsas. Kävelykatuosuudelle on vuosina 2005–2006 pystytetty myös Erkki Kannoston teokset Matkakuume, Syvä jano ja Varjoja metsässä. Hartmanin talon fasadia komistavat John Munsterhjelmin graniittifiguurit Seppä ja Puutarhassa työskentelevä nainen. Rewell Centerin päädyssä on Jaakko Niemelän Gridlock, Kaupungintalon puistossa ovat Joachim Kurtenia, P. E. Svinhufvudia ja marsalkka Mannerheimia esittävät korkokuvat (Emil Wikström ja John Munsterhjelm). Suomen Pankin rakennuksen seinässä ovat Emil Filénin ja Yrjö Rosolan tekemät reliefit. Kirkkopuistikon kulmassa on Emil Wikströmin tekemä Zachris Topeliuksen patsas.
Lyyraturska
Kalastus ja käyttö
Lyyraturska on talouskala, muttei vanhastaan ole kuulunut kaupallisesti keskeisiin pyyntikohteisiin. Sitä saadaan sekasaaliina muun kalastuksen yhteydessä. Pyytämiseen käytetään lähinnä seisovia pyydyksiä kuten verkkoja ja pitkääsiimaa.
Lyyraturskaa käytetään Englannissa fish’n’chips -annoksiin, ja sitä suositellaan ekologisena vaihtoehtona, koska se ei ole uhanalainen.
Gilbert Aubry
thumb|right|Gilbert Aubry
Olli Kärkkäinen
Olli Kärkkäinen on suomalainen taloustieteilijä. Hän on työskennellyt valtiovarainministeriössä johtavana erityisasiantuntijana budjettiosaston rakenneyksikössä vuoden 2020 alusta.
Lycoming O-320
thumb|[[Symphony SA-160 -yleisilmailukoneen Lycoming O-320-D2A -moottori.]] Lycoming O-320 on Lycoming Enginesin valmistama vapaastihengittäviä, ilmajäähdytteisiä nelisylinterisiä lentokonepolttomoottoreita käsittävä voimalaitesarja. Sarjan 92 moottorityyppiä ovat laajassa käytössä erilaisissa yleisilmailukonetyypeissä, kuten Cessna 172 ja Piper PA-28 Cherokee. Sarjaan kuuluvat voimalaitteet ovat tyypiltään nelisylinterisiä, vapaastihengittäviä, suoravetoisia bokserimoottoreita, joiden tehot vaihtelevat 112–119 kilowatin (150–160 hv) välillä. Neljän sylinterin yhteenlaskettu iskutilavuus on 5,24 litraa.
SuperTux
Pelissä on 26 kenttää, lisäksi voi ladata käyttäjien tekemiä kenttiä. Vakaassa versiossa on kenttäeditori, jolla voi tehdä omia karttoja.
Ripcord
Action Force
Gregg Berger ääninäytteli Ripcordia vuonna 1985 animaatiosarjassa Action Force.
Leo (laulaja)
Face of God
Face of God ei onnistunut aikanaan samaan levytyssopimusta, mutta yhtye äänitti yhden julkaisemattoman omakustannelevyn. Face of God esiintyi Suomen lisäksi myös Iso-Britanniassa, Yhdysvalloissa, Venäjällä ja Saksassa. Vuonna 2015 Face of God tiedotti lopettavan toimintansa. Leo kommentoi päätöstä: ”Hommassa ei tuntunut olevan enää mitään järkeä. Rumpalit vaihtuivat ja koko juttu alkoi tuntua Spinal Tapiltä, eikä yhteistä musiikillista säveltä enää löytynyt. Tauon aikana kaikki muut jutut alkoivat tuntua hyviltä ja päätimme lopettaa.” Face of God soitti viimeisen konserttinsa 24. lokakuuta 2015 Helsingin Kuudennella linjalla.
Muuta
Leo tiedotti tammikuussa 2021 hänen, Junon ja Väinö Walleniuksen perustaneen uuden yhtyeen Kuohu. Projekti sai alkunsa, kun Leo vieraili Junon kappaleella ”Katumuksen sakramentti” vuonna 2018. Tuolloin he ryhtyivät suunnittelemaan duon perustamista. Wallenius valikoitui tuottajaksi, mutta lopulta hän päätyi liittymään yhtyeeseen. Kuohun ensimmäinen single ”Kevyet kullat” julkaistiin tammikuussa.
Yksityiselämä
Leo eli avoliitossa stylisti Maryam Razavin kanssa vuoden 2020 syksyyn saakka. He aloittivat suhteensa maaliskuussa 2018 tavattuaan Emma-gaalassa. Parin esikoislapsi syntyi toukokuussa 2020. Seiska uutisoi marraskuussa 2020 pariskunnan eronneen. Leo kertoi tammikuussa 2022 olevansa sinkku.
Suomen eläkejärjestelmä
Työeläketurvan keskeiset periaatteet
Rajat ylittävä ansiotyö on vakuutettava jossain eläkejärjestelmässä. Ansiotyö kartuttaa aina eläkettä. Eläkkeen saamiseksi ei ole asetettu työuran pituudesta riippuvia karenssiehtoja.
Koskemattomuusperiaate
Eläkejärjestelmän rahoitus
Työnantajat ja vuodesta 1993 myös työntekijät ovat palkansaajien työeläketurvan päärahoittajia. Maksu määräytyy suhteessa vakuutetun palkkaan. Kaikkien työntekijöiden maksuosuus on sama. Eläkekustannuksissa on käytössä nk. tasausperiaate: kustannuksia tasataan eri työnantajien välillä. Nykyisin suurin osa eläkemaksuista jaetaan eri yhtiöiden kesken – vain osa rahastoidaan.
Keskimääräinen TyEL-maksu on kokonaisuudessaan noin 25 % luokkaa maksetuista palkoista (v. 2022), josta alle 53-vuotiaat ja yli 62-vuotiaat työntekijät maksavat 7,15 % ja 53–62-vuotiaat 8,65 %. Työnantaja maksaa loput eli keskimäärin noin 17,4 % (yksityisillä aloilla). Vuoden 2022 maksuun sisältyy uonna 2020 käytössä olleen tilapäisen työnantajamaksun alennuksen ensimmäinen takaisinmaksuerä.
Kansaneläke
Kansaneläke turvaa yhdessä takuueläkkeen kanssa vähimmäistoimeentulon niissä tapauksissa, joissa hakijan työeläke on hyvin pieni tai hakija ei saa lainkaan työeläkettä. Kansaneläke rahoitetaan nykyisin yksinomaan verotuloilla.
1800-luku
Tavoitteet ja pyrkimykset olivat silti korkealla 1800-luvulla: seurattiin eurooppalaisia suuntauksia, tehtiin sosiaalitutkimusta, asetettiin invaliditeettivakuutuskomitea ja laadittiin erilaisia ehdotuksia. thumb|300px|Suomalaisia työssä. Eläke oli harvinaisuus 1930-luvun Suomessa.
Työeläkerahastot
Vuoden 1956 perustetulle työeläkekomitealle oli sosiaalinen tilaus. Palkansaajat olivat järjestäytyneet, ja oli tehty strategiset valinnat pitkäjännitteisestä edunvalvontatyöstä. Toistuvat devalvaatiot ja inflaatio olivat nakertaneet palkansaajien tilipusseja. Toisaalta vaikka devalvaatio toi yrityksille kilpailukykyä, pääomaköyhässä Suomessa tarvittiin rahaa tuotantoinvestointeihin. Oli useita työtaisteluita ja lakkoja. Komitea arvioi, että hajautettu järjestelmä oli halvempi työnantajille kuin keskitetty järjestelmä. Lisäksi sallittiin työnantajalle oikeus lainata kertyviä eläkevaroja tai kokonaan työnantajan maksettavat eläkemaksut. Toisaalta työntekijöille annettiin takuu eläketurvan säilymisestä, minkä takeeksi perustettiin Eläketurvakeskus (ETK). Eläkevarojen luottovakuutussijoitusten toimivuutta turvaamaan perustettiin luottovakuutus ja erillinen oikeusaste – eläkelautakunta – ensimmäiseksi valitusasteeksi.
Pablo Daniel Osvaldo
Seurajoukkueura
Osvaldo teki ensiesiintymisensä ammattilaisena Argentiinan toiseksi korkeimmalla sarjatasolla pelanneessa Huracánassa vuonna 2005. Vajaan vuoden päästä hän teki sopimuksen Atalantan kanssa, jossa hän pelasi sittemmin kolme ottelua tehden yhden maalin. Atalanta ja toinen italialaisseura Lecce sopivat Osvaldon yhteisomistussiirrosta Lecceen. Leccessä hän sai runsaasti peliaikaa pelaten 31 ottelua, joissa syntyi kahdeksan maalia. Hyvin sujuneen kauden jälkeen hän palasi Atalantaan, josta hänet myytiin 4,5 miljoonan euron siirtosummalla Fiorentinaan. Osvaldo pelasi ensimmäisen ottelunsa Italian pääsarjassa 29. syyskuuta 2007 Livornoa vastaan, jossa hän onnistui myös maalinteossa kahdesti.
25. elokuuta 2011 Osvaldo palasi Italiaan, kun Roma maksoi hänestä 17,5 miljoonan euron siirtokorvauksen.
Suuri pueblokapina
Kapina
Popé valmisteli huolellisesti hankettaan espanjalaisia vastaan. Kesällä 1680 hänen sanomansa tulevasta kansannoususta kulki etelään ja länteen kaikkien pueblojen asukkaille kuten hopeille, zuneille ja taoseille. Myös moniin paikallisiin ryöstöretkiin osallistuneet apassit saivat tiedon Popén suunnitelmasta. Ensimmäisen kerran elämässään pueblot muodostivat yhtenäisen poliittisen yksikön. Kielellisistä eroavaisuuksistaan ja pitkistä etäisyyksistä huolimatta yhteistyö toimi tarkasti eri suunnilta kohdistettujen samanaikaisten hyökkäysten muodossa. Osa espanjalaisista oli muualla Popén soturien tunkeutuessa heidän asutuksilleen. Yksi pueblo toisensa jälkeen liittyi hyökkääjien joukkoon. Kaukaisemmatkin intiaaniyhteisöt yhtyivät kapinaan ja tuhosivat haciendat ja lähetysasemat. Kuolleet papit koottiin kirkkojen alttareille ja poltettiin intiaanien tanssiessa perinteisiä tanssejaan, jotka Uuden-Espanjan papisto oli kieltänyt.
Kawasaki W650
Meguro ja W1
thumb|200px|Kawasaki W1 (1967)
Wettin (suku)
thumb|300px Wettin on eurooppalainen hallitsijasuku, alkuperältään Saksasta. Suku hallitsi Saksia ja sen alueelle syntyneitä valtioita vuosina 1423–1918 muun muassa vaaliruhtinaina, herttuoina ja lopuksi kuninkaina. Suku on 1400-luvulta alkaen jakautunut ernestiläiseen ja albertilaiseen sukulinjaan. Eräs ernestiläisen linjan haara on Saksi-Coburg-Gothan suku, joka on edelleen vallassa Belgiassa ja on hallinnut aiemmin Portugalia ja Bulgariaa. Ison-Britannian nykyinen hallitsijasuku Windsor on osa Saksi-Coburg-Gothan sukua ja siten alkuperältään myös Wettinien haara. Albertilainen sukulinja on Saksin ohella hallinnut Puolaa.
Abgeordnetenwatch.de
Arvostelu
Eri puolueiden kansanedustajat boikotoivat projektia eri syistä: lobbausryhmien mahdollisuus sivuston väärinkäyttöön, kysyjien anonymiteetti tai (alustan) palvelun rooli "itse itsensä nimittämänä välittäjänä" kansalaisten ja politiikan välillä.
KV62
Rakentaminen
thumb|left|Tutankhamonin haudan sisäänkäynti etuoikealla matalan muurin ympäröimänä. Kuva vuodelta 1922. Faarao Tutankhamon kuoli yllättäen 1320-luvulla eaa. vain 18-vuotiaana. Hänet haudattiin kuninkaalliseksi haudaksi verrattain pieneen hautaan, joka otettiin hätäisesti käyttöön. Vaikka Tutankhamonin haudalla on todisteita siitä, että sinne oli tunkeuduttu ja se oli tuoreeltaan ryöstetty, haudan sijainti kaikesta päätellen oli jo unohtunut 20. dynastiaan mennessä, koska Ramses VI:n (faraona vuosina 1143–1136 eaa.) haudan rakentajat rakensivat sen sisäänkäynnin päälle tilapäisiä kivikatoksia.
Hautakammio
thumb|Hautakammion seinämaalauksia Hautakammion kullakin neljällä seinällä oli maalauksia. Seinämaalausten tausta oli keltainen, ja maalausten pinta oli erinomaisessa kunnossa, vaikka niitä täplittivätkin mikrobikasvuston aiheuttamat pienet pyöreät läikät. Pohjoisseinällä on kolme Tutankhamonista kertovaa kuvaa. Keskimmäisessä faarao on elävien puvussa kädessään valtikka ja rituaalisauva. Hän on suorittamassa puhdistautumisrituaalia taivaan Nut-jumalattaren edessä. Oikeanpuoleisessa kuvassa faarao on pukeutuneena Osirikseksi seuraajansa faarao Ejen seurassa. Kuvassa Eje suorittaa suunaukaisuriittiä, jonka avulla vainaja herätetään henkiin. Vasemmanpuoleisessa kuvassa Tutankhamon on Osiriksen edessä päässään nemes ja takanaan Ka. Länsiseinällä on manalan oppaan Amduatin katkelmien kuvituksia, jotka kuvaavat aurinkolaivan yöllä tekemää matkaa. Itäseinällä kuvataan kuninkaallisen sarkofagin kuljetusta kelkan päälle asetetussa kaapissa. Eteläseinällä Tutankhamon nähdään Anubiksen kanssa Hathor-jumalattaren seurassa.
Muut kammiot
On esitetty epäilyjä, että hautakammion pohjoisseinän takana olisi aiemmin tuntematon salakammio. Vuonna 2018 julkaistu Egyptin muinaismuistoista vastaavan ministeriön tilaama tutkimus kuitenkin osoitti, ettei tälle oletukselle ole pohjaa. Helmikuussa 2020 egyptiläiset arkeologit raportoivat jälleen havainneensa käytävänmuotoisen tilan muutama metri haudasta pohjoiseen.
New Yorkin osavaltion vaakuna
Vaakuna koostuu kilvestä, sen yllä olevasta koristekruunusta, kilvenkannattajista sekä kaiken alla olevasta kääröstä. Kilpeen on kuvattu Hudsonjoki, jolla purjehtii kaksi laivaa, joen takana vuoria, ja vuorten takaa nouseva aurinko. Kilven yllä on maapallo, jonka päällä seisoo valkopäämerikotka. Kilvenkannattajina on kaksi naishahmoa, jotka symboloivat vapautta ja oikeutta. Kilven alla olevassa käärössä on osavaltion latinankielinen tunnuslause Excelsior,.
Maximilian von Spee
Muuta
Vuonna 1934 taskutaistelulaiva Admiral Graf Spee sai nimensä von Speen mukaan.
Opuntioideae
Opuntioideae on kaktuskasvien heimoon (Cactaceae) kuuluva alaheimo.
Teemu Kattilakoski
Teemu Kattilakoski on naimisissa ja hänellä on kolme lasta. Kattilakosket asuvat Jäälissä.
Mika Saarelainen
Ura
Saarelainen työskenteli balettitanssijana Suomen Kansallisbaletissa 1987–1998. Hän aloitti radiouransa juontajana ja ohjelma- ja musiikkipäällikkönä Classic FM -radiokanavalla ja siirtyi Yleisradioon toimittajaksi ja juontajaksi vuonna 2000.
Koulutukseltaan Saarelainen on teatteritaiteen maisteri pääaineenaan näyttelijäntyö ja erityisalanaan musiikkiteatteri.
Saarelainen selosti myös Yle Radio Suomen Olympiaradiossa taitoluistelulähetyksiä Salt Lake Cityn 2002, Torinon 2006 ja Vancouverin 2010 talviolympialaisista sekä Yle Puheen Olympiaradiossa taitoluistelua Sotšin vuoden 2014 talviolympialaisissa. Hän siirtyi selostamaan taitoluistelua ensin Eurosport-televisiokanavalle, ja kauden 2019–2020 alusta Viasat-kanavalle ja Viaplay-palveluun.
Syvaš
Historia
Ukrainan itsenäisyyssodan alussa 1918 Ukrainan kansantasavallan joukot ylittivät Tšonharinsalmen, yllättivät bolševikit ja saivat haltuunsa Krimin niemimaan. Marraskuussa 1920 bolševikit onnistuivat kiertämään kansantasavallan joukkojen selustaan jäätyneen Syvašin yli, mikä johti lopulta Krimin valtaamiseen.
Toisessa maailmansodassa saksalaiset kävivät taisteluita Perekopinkannaksella ja Tšonharinsalmella vuonna 1941 ennen neuvostojoukkojen perääntymistä. Neuvostoliiton vastahyökkäyksessä Krimille 1943 ja 1944 käytettiin ponttonisiltoja joukkojen kuljettamiseen Syvašin yli.
Forward secrecy
Kryptografiassa forward secrecy (suomeksi jatkosalaisuus) on joidenkin salausjärjestelmien ominaisuus, jonka ansiosta salausavaimen murtaminen ei johda aiemmin salattujen viestien tietoturvan vaarantumiseen. Se perustuu istuntokohtaisiin avaimiin, jotka luodaan salausavaimen perusteella.
Mikko Nieminen
Nieminen pelasi FC Jazzissa kaudella 1995 neljä Veikkausliiga-ottelua, joista yhden avauskokoonpanossa. Ensiesiintymisensä pääsarjatasolla hän teki 21. kesäkuuta Jazzin kohdatessa kotiottelussa Rovaniemen Palloseuran.
Air Seychelles
Air Seychelles on seychelliläinen lentoyhtiö, jonka solmukohtana toimii Seychellien kansainvälinen lentoasema Mahén saarella. thumb|Air Seychellesin Shorts 360-300. thumb|Airbus A330-200 Hongkongissa 15. syyskuuta 1977 perustettu Air Seychelles toimi alun perin nimellä Seychelles Airlines. Se sai nykyisen nimensä maaliskuussa 1979.
Javier Castillejo
Kahden liiton maailmanmestariksi
29. tammikuuta 1999 Javier Castillejo kohtasi Keith Mullingsin WBC-liiton ylemmän välisarjan maailmanmestaruusottelussa. Espanjalainen haastaja voitti ottelun ja nousi maailmanmestariksi. Hän onnistui puolustamaan mestaruuttaan viisi kertaa vuosina 1999 ja 2000. Hän kohtasi Oscar de la Hoyan 23. kesäkuuta 2001 Las Vegasissa. Ottelu kesti 12 erää mutta päättyi de la Hoyan voittoon yksimielisellä tuomaripäätöksellä.
Shawn Doyle
Ura
Shawn Doyle esiintyi kanadalaisessa televisiosarjassa The Eleventh Hour vuosina 2002–2005. Hän voitti roolistaan ACTRA-palkinnon ja oli kahdesti ehdolla Gemini Award -palkinnon saajaksi. Vuonna 2007 Doyle voitti Gemini-palkinnon roolistaan televisioelokuvassa The Robber Bride.
Espanjan asevoimat
Myös puolisotilaallinen Guardia Civil on osa asevoimia. Kaikki ovat Espanjan puolustusministeriön alaisia, ja Guardia Civil myös sisäministeriön. Asevoimien ylipäällikkönä toimii Espanjan kuningas, tällä hetkellä Felipe VI.
Alfred Tysoe
Tysoe oli syntynyt Padihamissa, lähellä Burnleyta Englannissa. Ammatiltaan hän oli maatyöläinen. thumb|left|400px|Tysoe voittaa olympiakultaa 800 metrillä. Vuonna 1896 hän saavutti alueelliset mestaruudet 1 000 jaardin ja mailin juoksuissa. Tällöin hänen kykynsä havaittiin ja hän liittyi merkittävämpään urheiluseuraan. Seuraavana vuonna hän voitti Ison-Britannian mestaruudet maililla ja kymmenellä maililla.
Köprülü Fazıl Mustafa pašša
Köprülü Fazıl Mustafa pašša, Ghazi Fazıl Mustafa Köprülü (albanian kielellä Fazil Mustafa Kypriljoti) (1637 – 19. elokuuta 1691 Stari Slankamenin lähellä, Serbia) oli Osmanien valtakunnan suurvisiiri 25. lokakuuta 1689 – 19. elokuuta 1691 sulttaani Suleiman II:n aikana.
Vuorigorilla
Vuorigorillan elinympäristöjä ovat vuoristosademetsät ja vuorten alarinteiden pensaikot 1,6–3,8 kilometrin korkeudessa. Sitä tavataan Kongon demokraattisen tasavallan itäosissa, Ruandassa ja Ugandassa. Vuonna 2002 lajin kanta oli noin 320 ja se luokiteltiin äärimmäisen uhanalaiseksi. Nykyisin se luokitellaan erittäin uhanalaiseksi.
Vuorigorilla syö lehtiä, oksia, marjoja, juuria, hedelmiä ja puunkuorta.
OK-Liha
Historiaa
Osuusteurastamot perustivat vuonna 1918 Suomen Karjakeskuskunta -nimisen osuuskunnan, joka toimi niiden keskusliikkeenä. Keskusliikkeen ensimmäinen toimitusjohtaja vuodesta 1919 vuoteen 1935 oli agronomi, filosofian maisteri Yrjö Collan. Hänen jälkeensä toimitusjohtajana toimi vuoteen 1951 asti Eino Nousiainen. Keskusliikkeeseen liittyi 1920- ja 1930-luvulla kasvava joukko maakuntien SOK-laisia osuuskauppoja, jotka harjoittivat lihan hankintaa ja välitystä ja jotkut myös pientä jalostusta. Osuusteurastamot eivät hyväksyneet lukumääräisesti ylivoimaisen osuuskaupparyhmittymän kasvavaa valtaa Suomen Karjakeskuskunnassa, vaan pitkien kiistojen jälkeen erosivat keskusliikkeestä vuonna 1936 ja perustivat itselleen uuden keskusliikkeen, Tuottajain Lihakeskuskunnan. Suomen Karjakeskuskunta jäi silloin pelkästään SOK-laisten osuuskauppojen järjestöksi ja se muutti nimensä myöhemmin Karjakunnaksi. Kiistely osuusteurastamoiden kanssa päättyi vasta, kun osuuskaupat myivät keskusliikkeensä osuusteurastamojärjestölle lokakuussa 1985.
Jukka-Pekka Väänänen
Jukka-Pekka Väänänen (s. 25. maaliskuuta 1984 Helsinki ) on suomalainen aktiiviuransa lopettanut koripalloilija. Takamiehenä pelannut Väänänen on Torpan Poikien kasvatti. Hän pelasi Korisliigassa yhteensä seitsemän kautta Espoon Hongan ja Tampereen Pyrinnön joukkueissa.
Pelaajaura
Väänänen lopetti valtakunnallisissa sarjoissa pelaamisen kevään 2013 jälkeen.
Reinhard Scheer
Ensimmäinen maailmansota
Saksalaisten käyttämä avoin ja rajoittamaton sukellusvenesota toi kuitenkin Yhdysvallat mukaan sotaan ja oli siten kuolinisku saksalaiselle meripolitiikalle. Scheer jää historiaan taitavana komentajana, jonka toimia rajoittivat keisarin lisäksi Saksan erittäin suuret materiaaliponnistelut Sommen alueella vuosina 1917-18.
Usa (kaupunki)
Usan merkittävin nähtävyys on Usan pyhäkkö, joka on perustettu vuonna 725. Se oli ensimmäinen Hachimanille omistettu pyhäkkö. Pyhäkön nykyiset rakennukset ovat 1800-luvulta, ja ne on nimitetty kansallisaarteiksi. Osa nykyisestä kaupungista kehittyi pyhäkön ympärille. Japanin kunnallishallinnon perustamisen yhteydessä vuonna 1889 alueelle muodostettiin 27 kyläkuntaa ja maaseutukaupunkia, joista yksi oli Usan maaseutukaupunki. Kaupunkioikeudet se sai vuonna 1967 ja saavutti useiden kuntaliitosten kautta nykyisen muotonsa.
Viewtiful Joe
Pelaaminen
Viewtiful Joe on sivuttainvierivä cel-shading-grafiikalla toteutettu beat 'em up. Cel-shading-grafiikat antavat pelille omaleimaisen sarjakuvamaisen ilmeen. Muutoin peli on melko suoraviivainen toimintapeli, jossa juostaan läpi kenttien ja tuhotaan eteen tulevat viholliset. Jokaisen kentän lopussa on loppuvastus.
Juoni ja hahmot
Jadow
Lindy Ruff
Ruff nimitettiin kesäkuussa 2013 NHL-seura Dallas Starsin päävalmentajaksi. Aiemmin hän toimi heinäkuusta 1997 helmikuuhun 2013, 1 165 runkosarja- ja 101 pudotuspeliottelun ajan, Buffalo Sabresin päävalmentajana. Häntä enemmän otteluita yksittäisessä NHL-joukkueessa on valmentanut vain New York Islandersin pitkäaikainen valmentaja Al Arbour. Sabres eteni Ruffin valmennuksessa Stanley Cupin loppuotteluihin kaudella 1998–1999 Dallas Starsia vastaan, minkä lisäksi joukkue eteni itäisen konferenssin loppuotteluihin kausina 1997–1998, 2005–2006 ja 2006–2007. Sabres sai viimeksi mainitulla Presidents’ Trophyn eniten pisteitä runkosarjassa saavuttaneena joukkueena. Ruff itse sai vuonna 2006 parhaan valmentajan Jack Adams Awardin.
Plusterveys
PlusTerveys Oy on yksityinen, suomalainen terveyspalveluyritys, joka tarjoaa suun terveydenhuoltopalveluita sekä lääkäri- ja fysioterapiapalveluita. PlusTerveys toimii vuonna 2021 kaikkiaan 133 toimipisteessä, joista 112:ssa on hammaslääkäripalveluja.
Jenni Hiirikoski
Hiirikoski on voittanut Ruotsin-mestaruuden Luleåssa 2018, 2019, 2021, 2022 ja 2023. Hänet valittiin 2018 ja 2019 vuoden puolustajaksi ja pudotuspelien arvokkaimmaksi pelaajaksi. Hän voitti kummallakin kaudella puolustajien maali-, syöttö- ja pistetilaston, kaudella 2018−2019 koko sarjan syöttötilaston.
Peace Sells... But Who’s Buying?
Julkaisu, vastaanotto ja perintö
Albumi on mukana muun muassa Robert Dimeryn toimittamassa musiikkikirjassa 1001 albumia jotka jokaisen on kuultava edes kerran eläessään ja Martin Popoffin kirjassa The Top 500 Heavy Metal Albums of All Time. Vuonna 2013 suomalaisen Radio Rockin “1000 kaikkien aikojen kovinta rock-biisiä“ -äänestyksessä kappale “Peace Sells“ ylsi sijalle 126, ja itse albumi listattiin vuonna 2008 Radio Rockin “100 kaikkien aikojen parasta rock-albumia“ -listan sijalle 79. About.com listasi albumin kolmanneksi kaikkien aikojen merkittävimpien thrash metal -albumien listallaan ylistäen albumia siitä, että vielä yli kaksi vuosikymmentä julkaisunsa jälkeen sen asema lajinsa klassikkona on ehdottoman vankka.
Sinphet Kruaithong
Sinphet Kruaithong (s. 22. elokuuta 1995) on thaimaalainen painonnostaja. Hän saavutti Rio de Janeiron olympialaisissa 2016 pronssia alle 56-kiloisten sarjassa yhteistuloksella 289 kg. Hänen tuloksensa tempauksessa oli 132 kg ja työnnössä 157 kg. MM-kilpailuissa hän on sijoittunut seitsemänneksi vuonna 2015 ja kahdeksanneksi vuonna 2014.
Anne Helin
Helin pelasi SM-sarjassa ensimmäisen kerran jo 12-vuotiaana kaudella 1999–2000 edustaen tuolloin Karhu-Kissoja. Hän siirtyi Itä-Helsingin Kiekkoon kausiksi 2002–2008, ja edelleen Oulun Kärppiin 2008. Hän voitti Kärpissä Suomen-mestaruuden 2012. Hän edusti Kärppiä uransa loppuun, kevääseen 2013 saakka. Hän toimi Kärpät Akatemian apulaisvalmentajana 2016–2019.
Meksikon Grand Prix 1964
Meksikon Grand Prix 1964 oli Formula 1 -sarjan osakilpailu, joka ajettiin 25. lokakuuta 1964 Autódromo Hermanos Rodríguez -radalla. Kilpailu oli kauden viimeinen, ja sen voitti Dan Gurney, jolle voitto oli kauden toinen. John Surtees varmisti mestaruutensa, kun haastajista Jim Clark kärsi moottoriongelmista viimeisten kierrosten aikana ja Graham Hill puolestaan joutui useamman kerran kilpailun aikana Lorenzo Bandinin estelemäksi.
Anne Helin
Helin pelasi MM-kilpailuissa ensimmäisen kerran Harbinissa 2008, jossa Suomi sai pronssia. Hän kuului Suomen pronssijoukkueeseen myös Hämeenlinnan kisoissa 2009 ja oli ensikertalaisena olympialaisissa ottamassa pronssia Vancouverissa 2010. Hän kuului Suomen pronssijoukkueeseen myös Sveitsin MM-kilpailuissa 2011 ja neljänneksi sijoittuneeseen joukkueeseen 2012. Ennen olympialaisia 2010 hän oli pelannut A-maajoukkueessa 39 ottelua, joissa hän oli tehnyt 21 maalia ja antanut 12 maaliin johtanutta syöttöä.
Thomas Fanara
Åren MM-kisoissa 2007 Fanara sijoittui suurpujottelussa sijalle 16. Garmisch-Partenkirchenin MM-kisoissa 2011 hän voitti kultaa joukkuekilpailussa ja oli suurpujottelussa kuudes. Sotšin olympialaisissa 2014 hän sijoittui suurpujottelussa yhdeksänneksi ja Pyeongchangin olympialaisissa 2018 viidenneksi.
Jorma Vuoksenmaa
Jorma Tapio Vuoksenmaa (s. 23. syyskuuta 1962 Hämeenlinna) on suomalainen urheiluvedonlyönnin ammattilainen, sijoittaja ja analyytikko. Urheiluvedonlyönnin lisäksi Vuoksenmaa pelaa myös pokeria sekä on voittanut backgammonin joukkuemaailmanmestaruuden Monacossa 1990 yhdessä Petri Pietilän ja Antti Lehmusvirran kanssa. Hän on esiintynyt asiantuntijana urheiluvedonlyöntiä ja totopelejä käsittelevissä kysymyksissä useissa eri medioissa, kuten Radio Suomessa ja MTV:ssä
Vedonlyöntifilosofiansa Vuoksenmaa on kertonut perustuvan suuria massoja vastaan pelaamiseen, esimerkiksi valitsemalla pelikohteiksi vedonlyöjien enemmistön hyljeksimiä altavastaajia.
Vuoksenmaa on urallaan ollut osallisena useissa suurvoitoissa. Helmikuussa 2012 hän oli mukana voittamassa Suomen kaikkien aikojen suurinta raviveikkausvoittoa. Kuopion ravien Toto75-kierroksen voitto oli lopulta 1 012 439 euroa. Toukokuussa 2014 Vuoksenmaa oli neljän pelaajan kimpassa voittamassa Englannin laukkavedonlyönnin historian suurinta tunnettua voittoa Scoop6-pelissä, 2,6 miljoonaa puntaa. Uransa suurimmaksi saavutukseksi Vuoksenmaa nimeää kirjassaan Pelaajalta pelaajille vuoden 2015 NFL Spreadex Super Challengen voiton.
Flenin kunta
Flenin kunta on Södermanlandin läänissä sijaitseva Ruotsin kunta. Maakuntajaossa se kuuluu Södermanlandiin. Kunnan keskustaajama on Flen.
Kuntajaon kehitys
Flenin kaupunkiin uudistus ei vaikuttanut. Sparreholmin taajaväkinen yhdyskunta lakkautettiin vuonna 1953, ja vuonna 1965 koko kunta liitettiin Flenin kaupunkiin. Nykyinen Flenin kunta muodostettiin vuonna 1971 yhdistämällä kaupunkiin Malmköpingin kauppala, Mellösan maalaiskunta ja Bettnan maalaiskunta (lukuun ottamatta Vrenaa ja Husby-Oppundaa, jotka liitettiin Nyköpingin kuntaan).
Vaakuna
Vaakuna symboloi Flenin asemaa rautateiden risteyskohdassa ja Södermanlandin maakunnan tammimäkiä. Vaakuna vahvistettiin Flenin kaupungille vuonna 1948. Malmköpingin vaakuna oli tätä huomattavasti vanhempi, ja se rekisteröitiin vuonna 1938. Myös Bettnalla ja Mellösalla oli vahvistetut vaakunat. Uusi Flenin kunta rekisteröi Flenin kaupungin vanhan vaakunan käyttöönsä Patentti- ja rekisterihallituksessa vuonna 1974.
Kuin silloin ennen (kappale)
Kappale levytettiin 28. helmikuuta 1969, ja se julkaistiin samana vuonna singlenä. B-puolella oli ”Et mennä saa”. Suosionsa myötä kappale on julkaistu usealla kokoelmalla, kuten 20 suosikkia -sarjan Kuin silloin ennen -albumilla ja levyllä Toivo Kärjen kauneimmat laulut.
Brian Mariano
Brian Mariano (s. 22. tammikuuta 1985 Curaçao ) on curaçaolaissyntyinen pikajuoksija, joka on edustanut Alankomaiden Antillien lakkauttamisen jälkeen (10. lokakuuta 2010) Alankomaita.
Idempotentti matriisi
Tässä merkintä K^n tarkoittaa kunnan K muodostamaa n-ulotteista vektoriavaruutta, on A:n ydin ja  on A:n kuva. Geometrisesti idempotentit matriisit vastaavat projektioita avaruudesta jollekin sen aliavaruudelle. Esimerkiksi jos on jokin :n vektori
Ortogonaalisesti idempotentit matriisit
Erityisen tärkeän joukon muodostavat ortogonaalisesti idempotentit matriisit. Nämä ovat sellainen joukko matriiseja, että kaikille joukon jäsenille pätee
Legion Condor
Legion Condorissa oli myös muita kuin ilmavoimien yksiköitä. Panzer I -panssarivaunua ja 88 millimetrin ilmatorjuntatykkiä kokeiltiin tasavaltalaisia vastaan.
Kittima Sutanan
Kittima Sutanan (s. 20. toukokuuta 1992) on thaimaalainen painonnostaja. Hän saavutti MM-kilpailuissa pronssia Wrocławissa 2013 alle 53-kiloisten sarjassa yhteistuloksella 200 kg (86 kg + 114 kg).
Maailman ympäri 80 päivässä (vuoden 1956 elokuva)
Maailman ympäri 80 päivässä voitti viisi Oscar-palkintoa, muun muassa parhaan elokuvan palkinnon, ja oli ehdokkaana kaikkiaan kahdeksassa kategoriassa.
Iittala (yritys)
Iittalan muotoilun historiaa
Vuonna 1936 Alvar Aalto suunnitteli tunnetuimman esineensä, Aalto-maljakon (eli Savoy-maljakon). Sen ensiesittely tapahtui Pariisin maailmannäyttelyssä vuonna 1937. Maailmankuulu Aalto-maljakko on ikoni, jota tuotetaan Iittalan lasitehtaassa edelleen, 75 vuotta syntymänsä jälkeen.
Järvisen pyrkimykset edistää muotoilua saivat jatkoa, kun Håkan Södermaströmistä tuli johtaja vuonna 1950. Hänen tavoitteenaan oli, että Iittalan lasitehtaalla muotoilu koskisi koko tuotevalikoimaa. Helsingin messuilla vuonna 1950 Karhula-Iittalan tuotteet palkittiin kultamitalilla ja yleisö äänesti Tapio Wirkkalan Kantarellin näyttelyn kauneimmaksi esineeksi.
Iittala asetti tiukat vaatimukset tuotteilleen, mikä aiheutti välillä tuotannolle hankaluuksia. Löflund kertoo, kuinka Timo Sarpanevan Orkidea-veistoksista – joita pystyttiin valmistamaan vain muutama kappale tunnissa – toisinaan vain yksi läpäisi tarkastuksen, toisinaan ei yksikään. House Beautiful -lehti antoi Orkidealle Most Beautiful Object -tunnustuksen vuodelta 1954.
Muotoilijat
Tuotteet, jotka ovat yhä Iittalan tuotannossa: Aarne (1948).
Alvar Aalto (1898–1976),
Muotoilutöitä Iittalalle: Kaivonkatsoja (1946), Lakaisija (1946), Onkija (1946), Teema (Kilta) (1952), Kartio (1956), Tupa (1948).
Palkinnot: Lunning-palkinto (1970), Pro Finlandia -mitali (1980), World Glass Now 85 (VUOSI), Kaj Franck -muotoilupalkinto (1992), Prinssi Eugen -mitali (2001).
Minä & prinssi
Juoni
Ajatus kuningattaren roolista tuottaa Paigelle kuitenkin ongelmia ja hän päättää palata takaisin yliopistoon ja seurata unelmaansa lääkärin urasta. Eddien on jäätävä Tanskaan, kun hänet kruunataan kuninkaaksi. Hän ei kuitenkaan voi olla ilman Paigea ja tulee tämän luo Yhdysvaltoihin kertoen olevansa valmis odottamaan, kunnes Paige saa unelmansa toteutettua.
Lluís Domènech i Montaner
Domènech i Montaner oli huomattava kulttuurivaikuttaja. Hän toimi 45 vuoden ajan arkkitehtuurin professorina, työskenteli useille katalonialaisille lehdille, kirjoitti taidehistoriaa käsittelevän kirjan sekä vaikutti politiikassa edistäen Katalonian autonomiaa.
Valko-Venäjän naisten jalkapallomaajoukkue
Valko-Venäjä pelasi ensimmäiset maaottelunsa Neuvostoliiton hajoamisen jälkeen vuonna 1995. Se ei ole koskaan pääsyt MM- tai EM-kisojen lopputurnaukseen.
Signmark
Ura
Vuoriheimo aloitti musiikin teon vuonna 2004, mutta runoja hän on viittonut lapsesta saakka, kuten myös kääntänyt lauluja viittomakielelle. Esiintyessään Signmark viittoo rytmikkäästi, sillä viittomakielisessä räppäyksessä loppusoinnut ovat samankaltaisia käsimuotoja ja viittomia. Ne vastaavat puhutun kielen riimejä. Bassot ovat kuurolle räppärille tärkein elementti, sillä ne auttavat seuraamaan musiikin kulkua ja rytmittämään laulua. Ilmeet tukevat viittomakielistä ilmaisua ja improvisaatio on olennainen osa pakettia.
Alexander Stubb nimitti Vuoriheimon 24. syyskuuta 2010 ulkoministeriön erityisedustajaksi, jossa toimessa hän kiertää maailmalla esiintymässä ja puhumassa vammaisten oikeuksista eri foorumeissa.
ORP Horodyszcze
Valmistus
Alus tilattiin tammikuussa 1920 kolmen sisaraluksensa kanssa Gdanskin telakalta, missä köli laskettiin vielä samana vuonna. Alus laskettiin vesille 30. huhtikuuta nimellä ORP Horodyszcze ja otettiin palvelukseen 1921.
Mithridates VI
Kappadokian valloitus
Mithridateen isä oli antanut tyttärensä Laodiken Kappadokian kuninkaan Ariarathes VI:n vaimoksi, ja Mithridates itsekin oli jo aikaisemmin sekaantunut Kappadokian sisäisiin asioihin. Ariarathes hallitsi noin vuodesta 130 eaa. vuoteen 116 eaa., jolloin hänet murhasi kappadokialainen ylimys Gordios. Mithridateen huhuttiin olleen tämän murhan takana. Mithridateen sisko Laodike nousi Kappadokian hallitsijaksi, koska hänen ja Ariaratheen kaksi poikaa olivat vielä liian nuoria hallitsemaan. Laodiken hallituskausi kesti noin 14 vuotta, kunnes vuonna 102 eaa. Bithynian kuningas Nikomedes miehitti Kappadokian ja pakotti Laodiken menemään kanssaan naimisiin. Mithridates reagoi tähän voimakkaasti: hän ajoi Nikomedeen joukot maasta voimakeinoin ja asetti siskonpoikansa Ariarathes VII Filometorin valtaistuimelle. Pian kuitenkin huhuttiin, että Mithridates aikoi lähettää Gordioksen Kappadokiaan murhaamaan myös uuden kuninkaan. Saatuaan kuulla tästä Ariarathes kokosi armeijan kappadokialaisista ja lähialueiden kuninkaiden lähettämistä joukoista. Mithridateen sanottiin hyökänneen Kappadokiaan 80 000 jalkaväkisotilaan ja 10 000 ratsuväkisotilaan voimin. Lisäksi hänellä olisi ollut 600 viikatevaunua. Luvut ovat kuitenkin selvästi liioiteltuja. Mithridateen ei tarvinnut taistella, sillä Ariarathes VII joutui salamurhan uhriksi. Mithridates asetti poikansa Ariarathes IX:n Kappadokian kuninkaaksi, mutta Gordioksesta tuli Kappadokian todellinen hallitsija, koska uusi kuningas oli vasta kahdeksanvuotias. Tämä nukkehallinto kesti ehkä viiden vuoden ajan.
Noin vuonna 97 eaa. Kappadokian asukkaat nousivat kapinaan Mithridateen julmaa hallintoa vastaan ja pyysivät entisen kuninkaan veljeä, joka oli koulutettavana Asiassa, palaamaan maahansa. Mithridates toimi heti ja ajoi vallantavoittelijan Kappadokiasta. Kun tämä kuoli, Bithynian kuningas Nikomedes sekaantui yllättäen valtataisteluun ja julisti tukevansa erästä poikaa, jonka hän väitti olevan kuningas Ariarathes VI:n kolmas poika. Nikomedes lähetti Laodiken ja pojan Roomaan todistamaan, että Ariarathes VI oli tunnustanut pojan omakseen. Mithridates lähetti puolestaan Gordioksen Roomaan ja väitti, että hän oli aikaisemman kuninkaan Ariarathes V:n poika. Senaatti ei jaksanut selvitellä asiaa sen kummemmin, vaan määräsi Mithridateen jättämään Kappadokian ja – ehkä yllättäen – myös Nikomedeen jättämään Paflagonian. Kummastakin maasta tuli näin itsenäinen.
Mithridates jättikin Kappadokian, ja alueen ylimystö valitsi itselleen uuden kuninkaan, Ariobarzaneksen. Senaatin määräyksestä Kilikian maaherra Sulla asetti Ariobarzaneksen valtaistuimelle.
Konflikti Rooman kanssa
Mithridates oli valtansa huipulla, kun sota Roomaa vastaan uhkasi. Armenian Tigranes oli luotettava liittolainen, ja Mithridates pystyi värväämään joukkoja Mustaamerta ympäröiviltä alueiltaan. Tigraneen kanssa Mithridateella oli sopimus, jonka mukaan tuleva saalis jaettaisiin. Mithridates saisi kaikki vallatut kaupungit ja alueet, Tigranes taas vangit ja irtaimen omaisuuden. Mithridateen ja parthialaisten kuninkaan Mithridates II:n välit olivat myös lämpimät, puhuttiin jopa liitosta. Lisäksi Mithridates yritti solmia suhteita Syyrian ja Egyptin hellenistisiin hallitsijoihin ja saada apua kaukaisilta, keltteihin kuuluneilta kibreiltä sekä lähempänä asuvilta galatialaisilta. Mithridateen lähettiläiden sanottiin saapuneen myös Meediaan ja Iberiaan. Rooma kärsi edelleen liittolaissodista, ja se joutui pitämään joukkoja myös Makedoniassa, Hispaniassa ja Galliassa. Lopulta Rooma lähetti Mithridatesta vastaan vain viisi legioonaa, jotka nekin viivästyivät.
Vähän-Aasian hallinto
Vuoden 88 eaa. alussa tapahtui Mithridateen hallituskauden tunnetuin hirmuteko. Mithridates kirjoitti salaisen kirjeen satraapeilleen ja muille alaisilleen ja määräsi Aasiassa asuneet roomalaiset ja italialaiset teloitettaviksi. Roomalaisten orjat luvattiin vapauttaa, jos he tappaisivat tai ilmiantaisivat omistajansa. Monissa kreikkalaisissa kaupungeissa iloittiin tästä määräyksestä. Yhteensä roomalaisia ja italialaisia teloitettiin ehkä 80 000 (joidenkin lähteiden mukaan jopa 150 000). Teloitukset olivat varmasti laskelmoitu vastaus Rooman sodanjulistukselle.
Hyökkäys Kreikkaan
Vähän-Aasian valloituksen jälkeen Mithridateen mielessä häämötti Kreikan ja Makedonian valtaus. Oli parempi hyökätä ennen kuin roomalaiset saisivat koottua uuden armeijan. Roomalaisten maaherralla Gaius Sentiuksella oli pari legioonaa Makedoniassa, mutta hänen huomionsa oli kääntynyt kapinoivien traakialaisten heimojen kukistamiseen. Aigeianmeri oli Mithridateen hallinnassa, ja hänellä oli suuri armeija. Hän tarvitsi ainoastaan sopivan tekosyyn hyökätäkseen Kreikkaan, ja sen hän sai, kun Ateenan roomalaisvastainen ryhmittymä pyysi häneltä apua.
Joskus vuoden 86 eaa. lopulla tai vuoden 85 eaa. alussa myös Kos ja Knidos luopuivat Mithridateesta, kun Luculluksen laivasto saapui paikalle. Yhdistynyt rhodoslaisten ja Luculluksen laivasto uhkasi Mithridateen Aigeianmeren herruutta ja karkotti Mithridateen kannattajat Kolofonista ja Khiokselta. Roomalaisen sotapäällikkö Gaius Flavius Fimbrian johtama armeija valtasi ja ryösti Nikomedeian ja Kyzikoksen. Fimbria löi Mithridateen joukot perusteellisesti useaan otteeseen. Mithridates itse joutui pakenemaan Pergamonista Pitanen kaupunkiin Aioliksessa. Lucullus oli laivastonsa kanssa kaupungin edustalla, mutta ei halunnut auttaa Sullan vastustajaa Fimbriaa, joten Mithridates pääsi pakenemaan meritse. Fimbria marssi tämän jälkeen ympäri Vähää-Aasiaa ja tuhosi niiden kaupunkien alueita, jotka eivät antautuneet hänelle.
Dardanoksen sopimus
Roomassa monet eivät pitäneet rauhansopimuksen ehtoja tarpeeksi ankarina. Toisaalta oli käynyt selväksi, ettei Mithridateen armeijasta ollut vastusta Rooman legioonille, olihan jopa Fimbrian kuriton armeija kukistanut Mithridateen armeijan. Sulla jätti Aasiaan Lucius Licinius Murenan ja kaksi legioonaa. Parin vuoden päästä Murena väitti, että Mithridates suunnitteli uutta sotaa.
Kolmas Mithridateen sota
right|thumb|400px|Tigranes II:n valtakunta.
Sulla oli tyytyväinen Dardanoksen rauhaan, mutta Roomassa monet olivat toista mieltä. Sullan kuoltua osa senaatin jäsenistä alkoi vastustaa Dardanoksen sopimusta ja esti sen ratifioimisen; Murena jopa kielsi sen olemassaolon kokonaan. Mithridates yritti turhaan saada sopimuksen vahvistetuksi. Alkoi näyttää selvältä, että Pontos ja Rooma ajautuisivat uuteen sotaan. Mithridates aloitti laivastonsa jälleenrakentamisen. Sertoriuksen lähettämien neuvonantajien opastuksella Mithridates organisoi osan armeijastaan roomalaisten legioonien tyyliin. Sotilaat varustettiin raskain roomalaisin keihäin ja lyhyin roomalaisin miekoin. right|thumb|[[Lucius Licinius Lucullus oli vuoden 74 eaa. konsuli.]] Kolmas sota alkoi sen jälkeen, kun Bithynian lapseton kuningas Nikomedes IV testamenttasi maansa Roomalle, samoin kuin Pergamonin Attalos III ja Kyrenaikan Ptolemaios Apion olivat tehneet jo aikaisemmin. Rooman senaatti hyväksyi testamentin ja torjui Nikomedeen äpäräpojan vaatimukset isänsä kruunuun.
Mattisen Teollisuus
Mattisen Teollisuus on suomalainen tekstiilitehdas, joka kehitti ja toi markkinoille farkkumerkin Jamekset, alkujaan James Dean.
Berezan
Berezan on kaupunki Ukrainan Kiovan alueella, linnuntietä 68 kilometriä maan pääkaupunki Kiovan keskustasta itään. Berezan muutettiin kaupungiksi vuonna 1981 ja on ollut hallinnollisesti suoraan Kiovan alueen alainen kuntatason yksikkö vuodesta 1993. Vuonna 2017 kaupungin väkiluvuksi arvioitiin 16 452.
Christian Karembeu
Christian Karembeu (s. 3. joulukuuta 1970 Lifou, Uusi-Kaledonia) on ranskalainen jalkapalloilija, pelipaikaltaan keskikenttäpelaaja.
Berliinin televisiotorni
"Paavin kosto"
Auringon heijastuessa televisiotornin teräspallosta muodostuu yleensä ristiä muistuttava heijastus. Tätä epähaluttua ilmiötä eivät suunnittelijat osanneet odottaa. Näpäytyksenä Itä-Saksan kommunistisen hallinnon ateistista perustusta ja kirkon tukahduttamista vastaan berliiniläiset antoivat kirkkaalle ristille nimen Rache des Papstes eli Paavin kosto. Samoista syistä rakennusta kutsutaan myös Walter Ulbrichtin mukaan nimellä St. Walter.
Ristin muotoista heijastusta on yritetty tuloksetta vähentää erilaisilla maaleilla ja pinnoitteilla.
Suomen valtion omistajapolitiikka
Laajaa keskustelua herättäneitä valtion omistajapolitiikan piiriin kuuluvia yrityksiä ovat olleet muiden muassa Sonera, Kemiran lannoiteyksikkö, Kemira Grow-How ja 2007 alkaen Stora Enson Suomessa suljettavat selluloosa- ja paperitehtaat.
Puistopöllö
pienoiskuva|242px| Puistopöllö [[Malesian valtion eläintarhassa.]] Puistopöllö (Strix seloputo) on viirupöllöjen sukuun kuuluva lintulaji. Sitä tavataan Kambodžassa, Indonesiassa, Malesiassa, Myanmarssa, Filippiineillä, Singaporessa, Thaimaassa ja Vietnamissa. Myös Laosissa sitä on tavattu, mutta alkuperä on epäselvä. Sen esiintymisalue on epäyhtenäinen, sillä sitä tavataan Borneota ympäröivillä alueilla mutta ei itse saarella.
Macintosh II (tietokonemallisto)
Macintosh II on joukko Applen vuosina 1987–1992 kehittämiä ja julkaisemia mikrotietokoneita. Macintosh II -mallit sijoittuivat Macintosh-tietokoneiden raskaampaan ammattilaiskäyttöön tarkoitettujen tietokoneiden joukkoon. Sarjan syrjäytti vuonna 1991 julkaistu Macintosh Quadra-mallisto.
Antero Karapalo
Karapalo selosti olympialaisissa vuosina 1972–1988. Talviolympialaisissa Karapalon omin laji oli jääkiekko, kesäolympialaisissa taas jalkapallo ja ratsastus. Karapaloa kuultiin jääkiekon MM-kisoissa vuoden 1965 lisäksi myös vuosina 1974–1991. Hän selosti myös Kanada Cupit vuosina 1976 ja 1987. Antero Karapalo yhdessä silloisen liigapomon Kalervo Kummolan kanssa sai sovituksi jääkiekon liigaotteluiden säännöllisen televisioinnin TV2-kanavalla. Näitä otteluita hänelle kertyi yli 300. Aikaisemmin jo 60-luvulla juniorijääkiekkoa ns. Nappulaliigaa oli voinut seurata lauantaisin Karapalon selostamana TV2:lla. Karapalo selosti ottelun, jossa Suomi saavutti ensimmäisen jääkiekon arvokisamitalinsa Calgaryn olympialaisissa helmikuussa 1988.
Filipstadin kunta
Kunnan maapinta-ala on 1 534,04 neliökilometriä (1.1.2016) ja asukasluku 10 503 henkeä (31.12.2020).
Mick Ronson
Bowie
Mick Ronsonin kitaransoittoa ja taustalaulua kuultiin ensimmäistä kertaa Bowien albumilla The Man Who Sold the World vuonna 1970. Hän esiintyi myös Hunky Dorylla (1971), Ziggy Stardustilla (1972), Aladdin Sanella (1973) ja Pin Upsilla (1973) ja teki levyille myös jousisovituksia. Tämän jälkeen Ronson lähti Bowien taustayhtyeestä, eikä hän esiintynyt enää albumilla Diamond Dogs (1974).
Myöhemmät vaiheet
Ronson kuoli maksasyöpään huhtikuussa 1993. Hän oli aiemmin kuulunut mormoneihin.
Daimler-Benz
Daimler-Benz AG oli saksalainen autonvalmistaja.
Daimler-Benz perustettiin 28. kesäkuuta 1926, kun kaksi saksalaista yhtiötä Benz & Cie. ja Daimler Motoren Gesellschaft yhdistyivät. Yhtiöt olivat tehneet jo kahden vuoden ajan yhteistyötä, mutta yhteensulautumisen myötä uuden konsernin kaikki automerkit nimettiin Mercedes-Benzeiksi.
Cyprien Richard
Richardin ensimmäinen kilpailu alppihiihdon maailmancupissa oli Val d'Isèren suurpujottelussa 17. joulukuuta 2000. Ensimmäisen pistesijansa hän saavutti Beaver Creekin suurpujottelussa joulukuussa 2007 oltuaan lopputuloksissa 24:s. Ensimmäisen palkintokorokepaikkansa Richard saavutti Bormion suurpujottelussa maaliskuussa 2008 oltuaan kolmas. Toisen palkintokorokepaikkansa Richard otti Alta Badian suurpujottelussa joulukuussa 2009 oltuaan kolmas. Joulukuussa 2010 hän sijoittui toiseksi Alta Badian suurpujottelussa. Ensimmäisen voittonsa Richard saavutti Adelbodenin suurpujottelussa tammikuussa 2011 jakaen sen Aksel Lund Svindalin kanssa. Hän sijoittui suurpujottelucupissa kolmanneksi kaudella 2010–2011.
Butša
Vuoden 2022 sota
Taistelut jatkuivat Butšassa ja Hostomelissä vielä 31. maaliskuuta. Huhtikuun 1. päivänä kaupungin pormestari Fedoruk kertoi, että Butša oli vapautettu hyökkääjistä. Venäläisten hyökkäysjoukkojen vetäydyttyä 2. huhtikuuta 2022 ukrainalaiset pääsivät jälleen kaupunkiin. 3. huhtikuuta levisivät ympäri maailman uutiskuvat muun muassa kadulla makaavista siviiliuhreista ja epäillyistä sotarikoksista kaupungissa.
Joensuun kaupunginvaltuusto
Kaupunginvaltuustossa on 59 valtuutettua. Kaupunginvaltuuston puheenjohtaja on Joakim Kärkäs.